### Resumé

På baggrund af Teknisk Udvalgs besigtigelse af [adresse] og 7 den 28. maj 2024 ønsker udvalget at tage stilling til, om den igangsatte lokalplan nr. 1403 Etageboliger ved [adresse] og 7 i Vejle skal gennemføres.

### Sagsfremstilling

![](data:image/jpeg;base64...)

*Figur 1: Opstartskort.*

Teknisk Udvalg besluttede på mødet den 16. januar 2024 punkt. nr. 7 at igangsætte lokalplan nr. 1403 Etageboliger ved [adresse] og 7 i Vejle og kommuneplantillæg nr. 34. Lokalplanen skal give mulighed for etageboliger i 2 etager med i alt 12 boliger.
Efter Teknisk Udvalgs besigtigelse af området den 28. maj 2024 er der opstået usikkerhed om, hvorvidt lokalplanen skal gennemføres.

Hvis lokalplanen stoppes, vil lodsejer alene kunne bygge efter kommuneplanens bestemmelser.

De to grunde er omfattet af 2 kommuneplanrammer. 1.3.B.1 til boligformål til lav boligbebyggelse og 1.3.R.1 til rekreative formål til skov, stier, landbrug, grønt område og kolonihaver.

![Gældende kommuneplanramme](data:image/jpeg;base64...)
*Gældende kommuneplanrammer*

Den del af [adresse], der ligger i 1.3.R.1, kan således ikke udlægges til bebyggelse. Derudover er en del af [adresse] udlagt til vej. Det tilbageværende areal vil kunne udstykkes i 3 parcelhusgrunde eller udnyttes til 4-5 rækkehuse eller 2 dobbelthuse.

Uanset om lokalplanen gennemføres eller om der kun kan bygges efter kommuneplanen, kræver bebyggelse på [adresse] en dispensation fra Naturbeskyttelsesloven § 3, da området er registreret som mose. En forudsætning for dispensationen bliver, at det skal dokumenteres at § 3 området nord for cykelstien indenfor kommuneplanrammen 1.3.R.1 ikke vil lide skade af den terrænregulering, der vil skulle foretages i forbindelse med byggeri.

Området ligger i kote 0,5-1,5 og cykelstien nord for er anlagt i kote 1,25. Da ny bebyggelse skal klimasikres til kote 2,5 jf. kommuneplanen, er cykelstien på nuværende tidspunkt ikke tilstrækkelig. Det forventes derfor, at der skal terrænreguleres som minimum der, hvor bebyggelsen opføres.

### Klima og resiliensvurdering

Nyt byggeri og anlægsarbejde vil altid øge udledningen af CO2. I denne sag skal der udelukkende besluttes om lokalplanen skal gennemføres eller om byggeri kun må opføres efter kommuneplanen, hvorfor det ikke har nogen relevans.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udvalget tager stilling til om lokalplanen skal gennemføres.

### Beslutning

Udvalget besluttede at lokalplanen ikke skal gennemføres.

Morten Johnsen var fraværende.